Publication: Magyar Közlöny
Issue: MK-2003-91 (Year: 2003, Number: 91)
Era: 1990-2004
Section: 1994. évi I. törvény 3. §-ával összhangban — a rendelet
Paragraph Index: 210

d) tisztításukhoz vízkivételi helyet kell létesíteni, és a szennyvíz higiénikus elvezetésérõl a környezetvédelmi elõírásoknak megfelelõen gondoskodni kell. 10.13.2. Silókban történõ tárolás esetén a silótárolókat évente legalább egyszer ki kell üríteni, tisztítani és fertõtleníteni, raktári kártevõk észlelése esetén e mûveleteket azonnal el kell végezni, a kártevõket és maradványaikat el kell távolítani. 10.14.1. Az élelmiszerek, élelmiszer nyersanyagok, élelmiszer adalékanyagok, technológiai segédanyagok, köztitermékek és végtermékek, amelyekben a patogén mikroorganizmusok elszaporodhatnak, vagy bennük toxinok keletkezhetnek, olyan hõmérsékleten tartandók, amely az egészségre nem jelent kockázatot. 10.14.2. Az elõkészítés, szállítás, tárolás, árusítás vagy felszolgálás gyakorlati fogásaihoz korlátozott ideig, az élelmiszer-biztonsági szempontok betartásával, környezeti hõmérséklet is megengedhetõ 10.15. Ha az élelmiszereket hûtött vagy fagyasztott állapotban kívánják tárolni vagy forgalmazni, akkor az utolsó hõkezelés vagy utolsó elõállítási fázis után a lehetõ legrövidebb idõn belül le kell azokat hûteni vagy fagyasztani arra a hõmérsékletre, amely nem jelent egészségügyi kockázatot. 10.16.1. Azoknál az élelmiszereknél, amelyek elõállításánál hõkezelést (elõfõzés, pasztõrözés, kifõzés, sterilezés) vagy hõelvonást (hûtés, fagyasztás) kell alkalmazni, a hõmérséklet megtartását kifogástalanul mûködõ, hitelesített, vagy kalibrált mûszerrel folyamatosan ellenõrizni kell. 10.16.2. A biztonságos élelmiszer elõállításhoz a jogszabályokban és az üzem belsõ szabályozási rendszerében rögzített hõmérsékleti paramétereket, a hozzájuk tartozó idõtartammal hitelt érdemlõ adatrögzítést, feljegyzést kell vezetni (pl. önírószalag, üzemi napló, számítógépes adatrögzítés). 10.16.3. A 10.16.2. pont szerinti feljegyzéseket, valamint a regisztrált értékeket a minõségmegõrzési idõtartam lejártáig, de legalább egy évig meg kell õrizni. 10.17. Jéggel történõ hûtés esetén a jég vagy az olvadékvíz nem szennyezheti a terméket. 10.18. A veszélyes vagy a fogyasztásra alkalmatlan élelmiszereket, anyagokat, ideértve a takarmányokat is, megfelelõ jelöléssel kell ellátni és elkülönítve kell tárolni biztonságos tartályokban vagy konténerekben. 10.19.1. Mérgezõ hatású anyagok elkülönített tárolására a vonatkozó elõírásoknak megfelelõ méregraktárt kell létesíteni. A méregraktár nem állhat közvetlen kapcsolatban a termelõhelyiségekkel és más raktárhelyiséggel. 10.19.2. A mérgezõ hatású anyagokról külön nyilvántartást kell vezetni. 10.20.1. Az olyan anyag tárolására, amely szennyezõdést vagy fertõzést okozhat, a szennyezett övezetben megfelelõ méretû, résmentes (folyadékot át nem eresztõ), zárt, könnyen és teljesen kiüríthetõ, tisztítható és fertõtleníthetõ, feltûnõ jelölésû tartályt vagy helyiséget kell létesíteni. 10.20.2. Szennyezõdési vagy fertõzési veszélyt jelentõ, nem élelmezési célokat szolgáló anyagok tárolóhelye nem nyílhat közvetlenül a termelési területre, burkolatának szilárdnak, résmentesnek, könnyen tisztíthatónak, fertõtleníthetõnek kell lennie. Errõl a területrõl a szennyvizet úgy kell elvezetni, kezelni és elhelyezni, hogy az a közegészségügyi, vízgazdálkodási és környezetvédelmi elõírásoknak megfeleljen. 10.20.3. A használaton kívüli gépeket, építési anyagokat úgy kell tárolni, hogy azok a rendet és tisztaságot ne veszélyeztessék.

Source: https://magyarkozlony.hu/hivatalos-lapok/af962c64796fb96f6e5e5de53badcdbe3e5286dd/dokumentumok/45eb86367399123068ccceb626bcc78342c14795/letoltes